### Beslutninger

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 14. januar 2026 har vedtaget Magistratens foranstående indstilling af 13. januar 2026.

###

.

### Resume

Etableringen af Det Blå Foreningshus bliver dyrere end oprindelig budgetteret. Årsagen hertil er dels store prisstigninger på materialer dels mere komplicerede funderingsforhold. Den samlede merudgift forventes at blive på 2,3 mio. kr. Merudgiften finansieres af Kultur og Filippa Ravn.

For at undgå en yderligere fordyrelse af projektet er det vigtigt at overholde tilbudsgivernes vedståelsesfrist, som udløber den 27. januar 2026, hvor der skal foreligge en underskrevet kontrakt. Salling Fondene har givet en donation til projektet, der skal udmøntes senest til september 2026.

Der søges derfor om en tillægsbevilling til anlægsbevillingen og rådighedsbeløb på 2,3 mio. kr. finansieret af Kultur og Borgerservice.

### Beslutningspunkter

Det indstilles:

At 1) der gives tillægsbevilling til anlægsbevilling og rådighedsbeløb på 2,3 mio. kr. i 2026 til Det Blå Foreningshus

At 2) tillægsbevillingen finansieres af Kultur og Borger-service fra den 11-årige investeringsplan til fritid og foreninger med 1,2 mio. kr. i 2027 og 1,1 mio. kr. i 2028.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-01-2026

Joan Brandt: 10

Fremsendes til [adresse] med bemærkning, at Magistraten i mødet den 13. januar 2026 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 18. december 2025.